Document ID: 31985R3588

*****
ΚΑΝΟΝΙΣΜΟΣ (ΕΟΚ) αριθ. 3588/85 ΤΗΣ ΕΠΙΤΡΟΠΗΣ
της 17ης Δεκεμβρίου 1985
για την τροποποίηση, λόγω της προσχώρησης της Ισπανίας και της Πορτογαλίας, των κανονισμών (ΕΟΚ) αριθ. 1726/70 και (ΕΟΚ) αριθ. 2603/71 σχετικά με τον τομέα του καπνού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 396,
Εκτιμώντας:
ότι οι κανονισμοί (ΕΟΚ) αριθ. 1726/70 της 25ης Αυγούστου 1970 περί των χορηγήσεως πριμοδοτήσεως για τον καπνό σε φύλλα (1), όπως τροποποιήθηκε τελευταία από τον κανονισμό (ΕΟΚ) αριθ. 887/85 (2), και (ΕΟΚ) αριθ. 2603/71 της 6ης Δεκεμβρίου 1971 της Επιτροπής περί των λεπτομερειών συνάψεως συμβάσεων εμπορικής επεξεργασίας και συσκευασίας των κατεχομένων από τους οργανισμούς παρεμβάσεως καπνών (3) όπως τροποποιήθηκε τελευταία από τον κανονισμό (ΕΟΚ) αριθ. 3212/83 (4), προβλέπουν την αναγραφή ειδικών ενδείξεων· ότι, λόγω της προσχώρησης της Ισπανίας και της Πορτογαλίας, είναι απαραίτητο να συμπληρωθούν οι κατάλογοι των ενδείξεων αυτών·
ότι, δυνάμει του άρθρου 2 παράγραφος 3 της συνθήκης προσχώρησης, τα κοινοτικά όργανα μπορούν να θεσπίσουν, πριν από την προσχώρηση, τα μέτρα που αναφέρονται στο άρθρο 396 της πράξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο κανονισμός (ΕΟΚ) αριθ. 1726/70 τροποποιείται ως εξής:
- Στο άρθρο 4 παράγραφος 1 στοιχείο α), προστίθενται οι ακόλουθες ενδείξεις:
«tabaco en hoja recolectado en la Comunidad»,
«tabaco em rama colhido na Comunidade».
- Στο άρθρο 4 παράγραφος 1 στοιχείο β), προστίθενται οι ακόλουθες ενδείξεις:
«tabaco en hoja importado de paises terceros»,
«tabaco em rama proveniente de paises terceiros».
- Στο άρθρο 5 τρίτο εδάφιο, προστίθενται οι ακόλουθες περιπτώσεις:
«- tabaco importado de paises terceros»,
«- tabaco importado de paises terceiros».
2. Στο άρθρο 3 δεύτερο εδάφιο του κανονισμού (ΕΟΚ) αριθ. 2603/71, προστίθενται οι ακόλουθες περιπτώσεις:
«- tabaco de intervencion»,
«- tabaco de intervencao».
Άρθρο 2
Ο παρών κανονισμός αρχίζει να ισχύει την 1η Μαρτίου 1986 με την επιφύλαξη της θέσης σε ισχύ της συνθήκης προσχώρησης της Ισπανίας και της Πορτογαλίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1985.

Labels: 3
17
6